La Nau Gran de la Universitat obri aquest dilluns la matrícula a més de 110 cursos monogràfics per a tots els públics

## La Nau Gran de la Universitat obri aquest dilluns la matrícula a més de 110 cursos monogràfics per a tots els públics

La Nau Gran, el programa universitari per a majors de la Universitat de València, va obrir la matrícula per als cursos del programa La Nau Gran en Obert, dilluns dia 20 de gener, a les 9 hores. Aquests cursos monogràfics s’impartiran en diferents espais de la Universitat de València. En total s’ofereixen un total de 110 cursos presencials amb l’objectiu d’oferir formació al llarg de tota la vida des de l’experiència universitària a la societat en general. La matrícula està oberta per a persones de qualsevol edat.

Les inscripcions es realitzaran en línia a través d’aquest enllaç. La formació és molt diversa i abasta les diferents ciències i disciplines que la Universitat imparteix en els diferents campus. L’oferta inclou cursos de creixement personal/psicologia (aprendre a ser feliç, com cuidar, un recorregut pel món de les emocions, els principals trastorns de la salut mental o la relació entre sexe i cervell…); cinema (noves narratives d’Àfrica, el cinema de ficció en la II República, la seua relació amb les arts plàstiques, cinema i modernitat: dels Lumière a Scorsese, el cinema japonés…); claus per a entendre la història (prehistòria, conéixer la Xina, el món àrab en la geopolítica actual o la recent història europea…) i també hi ha una àmplia oferta de cursos relacionats amb la història de l’art. Temàtiques tan rellevants i actuals com la intel·ligència artificial, el canvi climàtic, els nous populismes, l’edatisme i la desinformació integren la proposta formativa d’aquest quadrimestre que, com en altres edicions, també recull tallers sobre escriptura creativa i formació musical.

També hi ha un ampli grup de cursos relacionats amb les ciències socials, sobretot destaquen els que tracten sobre dret (constitucionalisme, dret dels animals, dels pobles indígenes…) i cursos integrats en les ciències naturals, com un, que s’impartirà a Burjassot que analitza la vida en la Terra, des dels primers bacteris fins a l’Homo sapiens.

Les propostes són molt variades: des de com visitar museus a la ciutat aprofitant el potencial d’un taller fotogràfic, al coneixement d’enclavaments privilegiats, com un curs per a conéixer el Jardí Botànic de la Universitat de València i fins al coneixement d’idiomes aplicat als viatges.

La gran majoria de cursos són impartits per docents de la Universitat de València La durada dels cursos és variada, de 10 a 50 hores. L’alumnat dels diferents itineraris de La Nau Gran poden convalidar aquests cursos per crèdits de lliure elecció.

En el primer quadrimestre d’enguany aquesta formació va congregar a prop de 1.500 persones.

Més informació:

Arxivat en:

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar